ཡིན་ན་ཡང་།ང་ལོ་ན་གཞོན་དུས་སུ་ཡང་།སེམས་ནང་དུ་བྱམས་བརྩེ་བ་མེད་པའི་མི་ཞིག་ཡིན།དེ་དུས་ངས་རང་གི་ཕ་མ་སྤུན་མཆེད་དང་།སྙིང་ནས་དགའ་བའི་བུ་མོ་སོགས་རྒྱབ་ཏུ་བསྐྱུར་ཏེ་རྒྱུས་མེད་མི་ཡི་ལུང་བར་འཁྱམས་ནས་བསྡད་པ་ཡིན།དེ་དུས་ངའི་སེམས་སུ་བྱམས་བརྩེ་བ་ཅི་ཡང་མེད་པས།ངས་རང་གི་མི་ཚེ་ལ་བདག་པོ་ཅི་ཡང་རྒྱག་ཐུབ་མེད་ཅིང་།དུས་ཚོད་རིང་པོ་ཞིག་ལ་བློ་འགྱོད་དང་རང་ལ་འཁང་རས་ཁེངས།ད་ལྟའི་བར་དུ།ང་ཕ་ཡུལ་དུ་ཐེངས་གཅིག་ལ་ཡང་ལོག་མ་ཐུབ།ད་ནི་སྐྲ་ལོ་ཡང་དཀར་བོར་གྱུར་ཅིང་།མིག་དབང་ཡང་མོག་པོར་གྱུར་ཡོད་པའི་རྒན་རྒོན་ཞིག་ཏུ་གྱུར་སོང་།གལ་ཏེ།མི་ཚེ་ཟེར་བ་འདི་ཡང་བསྐྱར་ཐེངས་གཅིག་ལ་མགོ་བརྩམས་ཆོག་ཚེ།ང་དང་ཐོག་ཕ་ཡུལ་ནས་གྱེས་མི་སྲིད།གཏན་ནས་གྱེས་མི་སྲིད།ཚོགས་ཁང་སླར་ཡང་དལ་རྨེག་གེར་གྱུར་སོང་།